open-index/open-wikipedia-markdown huggingface dataset:
Falke (1926)

**Falke** oli Saksan laivaston tyypin 23 torpedovene toisessa maailmansodassa.

## Valmistus

Alus tilattiin Reichsmarinewerft Wilhelmshavenilta, missä köli laskettiin 17. marraskuuta 1925. Alus laskettiin vesille 29. syyskuuta 1926 ja valmistui 15. heinäkuuta 1928.

## Palvelus
Alus osallistui 3.-20. syyskuuta 1939 Pohjanmerellä länsivallin miinoitusten rakentamiseen. Se partioi 3.-5. lokakuuta Kattegatin ja Skagerrakin alueella kolmen hävittäjän ja kolmen torpedoveneen osastossa, jolloin vallattiin neljä alusta. Alus suojasi 21. kesäkuuta 1940 Norjan rannikolta hävittäjäosaston kanssa vaurioituneen taisteluristeilijä *Schanhorstin* Kieliin. Osasto joutui Utsiren edustalla kuuden Fairey Swordwishin hyökkäykseen, joka kuitenkin torjuttiin ampumalla kaksi torpedokoneista alas. Osasto saapui Kieliin 23. kesäkuuta.

Alus tuhoutui 14. kesäkuuta 1944 Le Havressa ilmahyökkäyksessä.

## Lähteet
*
*
*

### Viitteet
Möwe

**Möwe** oli Saksan laivaston tyypin 23 torpedovene toisessa maailmansodassa.

## Valmistus

Alus tilattiin Reichsmarinewerft Wilhelmshavenilta, missä köli laskettiin 2. maaliskuuta 1925. Alus laskettiin vesille 24. maaliskuuta 1926 ja valmistui puolisen vuotta myöhemmin 1. lokakuuta.

## Palvelus
Alus tuhoutui ilmapommituksessa 14. kesäkuuta 1944

## Lähteet
*
*

### Viitteet
Greif

**Greif** oli Saksan laivaston tyypin 23 torpedovene toisessa maailmansodassa.

## Valmistus

Alus tilattiin laivastontelakalta Wilhelmshavenista, missä köli laskettiin 5. lokakuuta 1925. Alus laskettiin vesille 15. heinäkuuta 1926 ja valmistui 15. heinäkuuta 1927.

## Palvelus
Toisen maailmansodan alkaessa alus oli 5. torpedovenelaivueessa ja osallistui syyskuussa 1939 länsivallin miinakenttien laskuun Pohjanmerellä. Saksan hyökätessä Norjaan se kuului Kristiansandin eteläosiin ja Arandaliin suunnattuun ryhmä 4:ään *[[Luchs]]in* ja *[[Seeadler]]in* kanssa. Alus upotti 10. huhtikuuta 1940 sukellusvene *[[HMS Truant]]in* laukaisemasta torpedosta pahoin vaurioituneen risteilijä *[[Karlsruhe (1927)|Karlsruhen]]* torpedoimalla.

Alus upotettiin 24. toukokuuta 1944.

## Lähteet
*
*
*
*

### Viitteet
Elämältä kaiken sain

**Elämältä kaiken sain** voi tarkoittaa ainakin seuraavia:

* ”Elämältä kaiken sain” (Every little move she makes -- Tony Burrows), Pepe & Paradise -yhtyeen kappale vuodelta 1972
* *[[Elämältä kaiken sain (albumi)|Elämältä kaiken sain]]*, Pepe Willbergin vuonna 1999 julkaisema kokoelmalevy
* *[[Elämältä kaiken sain (elokuva)|Elämältä kaiken sain]]*, Mika Kaurismäen ohjaama elokuva vuodelta 2015
Tyypin 24 torpedovene

**Tyyppi 24** tai **Raubtier-luokka** oli Saksan laivaston kuuden torpedoveneen muodostama alusluokka toisessa maailmansodassa. Luokka oli paranneltu versio edeltäneestä tyypistä 23.

## Suunnittelu
Alusten rungot hitsattiin, mikä pienensi niiden uppoumaa. Niiden voimanlähteenä oli turbiinimoottorit. Luokan aseistuksena piti olla 12,7 cm tykit, mutta niihin asennettiin parannellut 10,5 cm tykit.
 
## Alukset

## Lähteet
*
*

### Viitteet
Jyrki Kangas (metsätieteilijä)

**Jyrki Juhani Kangas** (s. 5. helmikuuta 1962 Harjavalta) on suomalainen metsäntutkija, maatalous- ja metsätieteiden tohtori, Itä-Suomen yliopiston emeritusprofessori. 

## Ura
Kangas valmistui metsänhoitajaksi vuonna 1986. Metsätieteiden tohtoriksi hän väitteli 1992 Joensuun yliopistosta. Kankaan työkokemus on monipuolinen: yksityismetsätalous, opetus, tutkimus,  metsäteollisuus ja valtion metsät (Metsähallitus).

Kankaan ensimmäinen vakituinen työpaikka oli johtajana Metsäntutkimuslaitoksen Kannuksen tutkimusasemalla, josta käsin hän toimi myöhemmin myös Metlan metsäsuunnittelun professorina. Ennen Metsähallitukseen tuloaan Kankaan vastuulla olivat UPM:n metsätalousjohtajana suuri osa Suomen yksityistä maaomaisuutta. 

Kangas on tunnettu tuotteliaana tieteellisten julkaisujen kirjoittajana. IUFRO:n (International Union of Forest Research Organizations) on myöntänyt vuonna 2000 Kankaalle tieteellisistä saavutuksista *Scientific Achievement Award* - palkinnon, joka on myönnetty vain viidelle suomalaiselle vuodesta 1971 alkaen. Kangas on hoitanut lisäksi lukuisia metsäsektorin luottamustehtäviä Suomessa ja Euroopassa. 

Kangas toimi Metsähallituksen toimitusjohtajana  eli pääjohtajana vuosina 2006–2014.
Vuoden 2014 alussa Kangas ilmoitti eroavansa tehtävästään vastalauseeksi. Hän vastusti Metsähallituksen metsäliiketoiminnan yhtiöittämistä. 

Metsänhoitajaliitto valitsi Kankaan vuoden metsänhoitajaksi 2014.

Tammikuussa 2015 Kangas valittiin kutsumenettelyllä metsäbiotalouden professoriksi Itä-Suomen yliopistoon Joensuuhun. Syksyllä 2023 Kangas valittiin Euroopan Metsäinstituutin (EFI) hallituksen jäseneksi.

## Yksityiselämä
Kangas on naimisissa. Hänellä on kaksi poikaa.

Sotilasarvoltaan Kangas on alikersantti. Hänelle myönnettiin 2014 Suomen Leijonan komentajamerkki.

## Lähteet
Angelin metroasema

**Angel** on Lontoon metron asema Islingtonissa, Lontoossa. Se on Northern-linjan Bankin haaralla, Oyster-vyöhykkeellä 1.

## Historia
Angelin aseman rakennutti alun perin City & South London Railway (C&SLR). Se avattiin 17. marraskuuta 1901 uuden laajennuksen pääteasemaksi. City Roadin ja Torrens Streetin kulmassa sijaitsevan asemarakennuksen suunnitteli Sydney Smith. Linjaa jatkettiin Eustoniin 12. toukokuuta 1907.

Kuten monilla C&SLR:n asemilla, Angelissakin oli alun perin vain yksi tunneli, jossa olivat molempiin suuntiin kulkevien junien raiteet ja niiden välissä laiturisaareke. Laituritasolle pääsy tapahtui kolmella hissillä.

Asema kärsi vuosien ajan tungoksesta laiturisaarekkeen kapeuden vuoksi (vain 3,7 metriä leveä). Kapea laituri oli turvallisuusriski ja pelotti matkustajia. Asema uudelleenrakennettiin 1990-luvun alussa. Pohjoiseen meneville junille louhittiin oma tunnelinsa, jolloin vanha tunneli jäi kokonaan etelään menevien junien käyttöön. Siirrettyjen raiteiden paikalle rakennetusta laiturista tuli leveämpi kuin suurin osa metron tunnelilaitureista. Hissit ja asemarakennus suljettiin, ja aseman uusi sisäänkäynti Islington High Streetillä avattiin 19. syyskuuta 1992. Koska uusi rakennus oli kauempana syvällä olevista laitureista, asemalle tarvittiin kahdet liukuportaat.

## Liukuportaat

Angelin metroaseman liukuportaat ovat 60 metrin pituiset ja nousevat 26,5 metrin matkan laituritasolta asemarakennukseen. Ne ovat Lontoon metron pisimmät ja Euroopan neljänneksi pisimmät. Pidemmät liukuportaat on vain Prahan metrossa Námeští Mirún asemalla (88 metriä), Västra skogenin asemalla Tukholman metrossa (67 metriä) ja Kampin asemalla Helsingin metrossa (64 metriä).

## Tulevaisuus
Angelin asemaa on ehdotettu liitettäväksi suunnitteilla olevaan Crossrail 2 -linjaan. Toteutuvasta reitistä riippuen asema sijaitsisi King’s Cross St. Pancrasin ja joko Dalston Junctionin tai Hackney Centralin välissä. Angel liitettiin virallisesti suunnitelmaan vuonna 2007, vaikka reitin rakentamista oli ehdotettu jo aiemmin. Reitin alkuperäinen suunnitelma tehtiin jo vuonna 1991.

## Lähteet

## Aiheesta muualla

* London Transport Museumin valokuvakokoelma
** Alkuperäinen asemarakennus 
** Aseman uusittu julkisivu vuonna 1924 
** Asema alkuperäinen kapea laituri vuonna 1988 
* Kuvia Angelin metroasemasta
* BBC2-kanavan ''"40 Minutes"'' -dokumentti ''"Heart of the Angel"''
Osmo Kalpala

**Osmo Yrjö Teuvo Pentti Kalpala**, ent. *Sarlin* (9. heinäkuuta 1925 Helsinki – 12. syyskuuta 2016 Espoo) oli Jyväskylän suurajojen kolminkertainen voittaja 1950-luvulla. Ensimmäisen voiton vuonna 1954 hän ajoi Panhardilla, vuonna 1956 DKW Donaulla ja 1958 Alfa Romeo Giuliettalla. Kartanlukijana toimi hänen veljensä Eino Kalpala. Vuosina 1955 ja 1957 he sijoittuivat toiseksi. Veljekset osallistuivat myös Hankiralliin ja kotimaan rallimenestyksen innoittamina myös vuoden 1959 Monte Carlon ralliin.

Osmo Kalpala toimi Kalpaloiden perheyrityksen Radiotukku Oy:n johtokunnan puheenjohtajana. Loppuvuodesta 1959 hän siirtyi muiden kiireidensä vuoksi sivuun aktiivisesta kilpailutoiminnasta. Kalpala toimi Suomen Urheiluautoilijoiden Liiton puheenjohtajana vuosina 1963–1967, 1968–1970 ja 1972–1973.

Veljensä Einon tavoin myös Osmo Kalpala kilpaili alppihiihdossa, jossa hän saavutti viisi akateemista Suomen mestaruutta vuosina 1949–1953 ja edusti Suomea Holmenkollenin kisoissa vuosina 1951 ja 1956.

Veljekset olivat vuodesta 1963 kehittämässä Kalpalinnan laskettelukeskusta. Osmo Kalpalan poika Asmo Kalpala toimi vuosina 1987–2012 Tapiola-ryhmän pääjohtajana.

## Lähteet

## Aiheesta muualla
* Osmo Kalpalan muistokirjoitus Helsingin Sanomissa
Anserini

**Anserini** on hanhien alaheimoon kuuluva tribus. Siihen kuuluvia sukuja ovat harmaahanhet (*Anser*), kirjohanhet (*Branta*) sekä *[[Chen (hanhisuku)|Chen]]*, joka usein luokitellaan kuuluvan samaan sukuun harmaahanhien kansa.
Verneri Kinnunen

**Verneri Kinnunen** (s. 2. huhtikuuta 1993 Jyväskylä) on suomalainen pikaluistelija, joka edustaa seuratasolla Jyväskylän KENSU:a. Häntä valmentaa Ruotsin maajoukkueen päävalmentaja Mattias Hadders.

Kinnunen on voittanut yleisluistelun Suomen mestaruuden kausilla 2014 ja 2015.

## Lähteet

## Aiheesta muualla
* Verneri Kinnunen Suomen Luisteluliiton sivuilla
Jean-Marc Vallée

**Jean-Marc Vallée** (9. maaliskuuta 1963 Montreal, Quebec, Kanada – 25. joulukuuta 2021) oli kanadalainen elokuvaohjaaja, käsikirjoittaja ja leikkaaja. Hän ohjasi muun muassa elokuvat *[[C.R.A.Z.Y.]]* (2005), *[[Nuori Victoria]]* (2009), *[[Dallas Buyers Club]]* (2013) ja *[[Wild – Villi vaellus]]* (2014).

Vuonna 2017 Vallée ohjasi draamasarjan *[[Big Little Lies]]*, josta hänet palkittiin parhaan ohjauksen Primetime Emmyllä.

## Lähteet

## Aiheesta muualla
*
Daniel Wenig

**Daniel Wenig** (s. 12. elokuuta 1991) on saksalainen mäkihyppääjä. Seuratasolla Wenig edustaa SK Berchtesgadenia. 

Wenig debytoi mäkihypyn maailmancupissa joulukuussa 2013 Keski-Euroopan mäkiviikon ensimmäisessä osakilpailussa Oberstdorfissa ollen 43:s. Ensimmäiset maailmancupin pisteensä hän saavutti tasan vuotta myöhemmin niin ikään mäkiviikon avausosakilpailussa Oberstdorfissa sijoituttuaan sijalle 22. 

Wenig on saavuttanut Continental Cupissa kaksi voittoa, kolme kakkossijaa ja kaksi kolmossijaa. Vuonna 2011 hän voitti nuorten MM-hopeaa joukkuekilpailusta Otepäästä.

## Lähteet
* https://www.fis-ski.com/DB/general/athlete-biography.html?sector=JP&competitorid=117461
2048 (videopeli)

**2048** on italialaisen videopelikehittäjä Gabriele Cirullin vuonna 2014 julkaisema videopeli. Pelin tarkoituksena on yhdistää laattoja, joissa on sama luku. Keskenään eriarvoisia laattoja ei voi yhdistää. Peli päättyy, mikäli jokainen 16 ruudusta täyttyy tai pelaaja on saanut yhdistettyä laattoja siten, että yksi laatta on arvoltaan 2048. Tällöin pelaaja on voittanut pelin. Laatat liikkuvat siihen suuntaan, mihin pelaaja niitä sormellaan vetää. 2048 on saatavilla iOS:ille ja Androidille.

## Lähteet
* https://itunes.apple.com/us/app/2048-by-gabriele-cirulli/id868076805
* https://play.google.com/store/apps/details?id=com.gabrielecirulli.app2048
Siravand

**Siravand** (, myös **Sirwān**) on kylä Hamadanin provinsissa Länsi-Iranissa, Kurdistanin alueella. Vuonna 2006 suoritetussa väestönlaskennassa sen väkiluku oli 888.

## Lähteet
Paul Brown

**Paul Brown** on muun muassa seuraavien henkilöiden nimi:

*Paul Brown (1908 – 1991), yhdysvaltalainen amerikkalaisen jalkapallon valmentaja
*Paul Brown (s. 1969), australialainen australialaisen jalkapallon pelaaja
Luettelo Suomen virallisen musiikki-DVD-listan ykkösistä vuonna 2014

Tämä on **luettelo [[Suomen virallinen lista|Suomen virallisen listan]] musiikki-DVD** myynnin ensimmäistä sijaa hallussaan pitäneistä musiikki-DVD:stä vuonna 2014.

## Lähteet
* Musiikkituottajat → Tilastot → Suomen virallinen lista → Musiikki-DVD:t
Lambertin projektio

**Lambertin projektiot** ovat Johann Heinrich Lambertin mukaan nimettyjä karttaprojektioita. Sellaisia ovat:

* Lambertin oikeapintainen tasoprojektio
* Lambertin oikeapintainen lieriöprojektio
* Lambertin oikeakulmainen kartioprojektio
OPA

**OPA** on Giorgos Alkaios & Friendsin esittämä kappale, joka edusti Kreikkaa vuoden 2010 Eurovision laulukilpailussa Oslossa. Kappaleen on säveltänyt Giorgos Alkaios ja sen on sanoittanut kuusi henkilöä. Kappaleen kesto on kolme minuuttia ja kaksi sekuntia.

OPA kilpaili Euroviisuissa ensimmäisessä semifinaalissa, jossa se sijoittui toiselle sijalle 133 pisteellä ja eteni finaaliin. Finaalissa Giorgos Alkaios & Friends sijoittuivat kappaleellaan sijalle kahdeksan kerättyään 140 pistettä. Täydet pisteet eli 12 pistettä OPA sai neljältä maalta.

## Lähteet
* http://www.diggiloo.net/?2010gr
Hammersmithin metroasema (District ja Piccadilly Line)

**Hammersmith** on Lontoon metron asema Hammersmith and Fulhamissa, Lontoossa, Oyster-vyöhykkeellä 2. Hammersmith Broadwayn varrella olevaa asemaa käyttävät District- ja Piccadilly-linjat. Tien toisella puolella on erillinen, samanniminen asema, jota käyttävät Circle- ja Hammersmith & City-linjat.

## Historia
Asema avattiin 9. syyskuuta 1874 osana District Railwayta (nykyinen District Line), linjan pääteasemana. Vuonna 1877 linjaa jatkettiin Hammersmithistä eteenpäin Ravenscourt Parkiin.

Midland Railway alkoi liikennöidä kehän muotoista Super Outer Circleä St. Pancrasista Earl’s Courtiin Cricklewoodin ja South Actonin kautta. Myös Hammersmith oli reitin varrella. Reitti ei kuitenkaan menestynyt taloudellisesti, ja liikennöinti lopetettiin 30. syyskuuta 1880.

Great Northern, Piccadilly and Brompton Railway (GNP&BR, nykyinen Piccadilly Line), jonka pääteasema Hammersmith oli, avattiin 21. joulukuuta 1908. Kun Piccadilly Linea jatkettiin länteen 4. heinäkuuta 1932, aseman laituritaso täytyi rakentaa uudestaan laiturien määrän kasvattamiseksi neljään. Suuri osa asemaa rakennettiin uudestaan, ja Charles Holden suunnitteli asemalle toisen sisäänkäynnin.

1990-luvun alussa asemarakennus ja viereinen linja-autoasema purettiin ja liitettiin uuteen rakennukseen, jossa oli metro- ja bussiliikenteen solmukohdan lisäksi ostoskeskus. Purkutyön yhteydessä uuden aseman suunnittelijat ottivat talteen osan alkuperäisen, Harry W Fordin suunnitteleman asemarakennuksen laatoituksesta. Pelastetuista laatoista tehtiin Hammersmith Bridgeä esittävä mosaiikki aseman pohjoiseen lipunmyyntiaulaan.

## Lähteet
* 

### Viitteet

## Aiheesta muualla

* Kuvia asemalta London Transport Museumin valokuvakokoelmassa
Hammersmithin metroasema

**Hammersmithin metroasema** voi tarkoittaa seuraavia Lontoon metron nykyisiä ja entisiä asemia:

*Hammersmith, jota käyttävät Circle- ja Hammersmith & City-linjat
*Hammersmith, jota käyttävät District- ja Piccadilly-linjat
*Hammersmith (Grove Road), vuonna 1916 suljettu asema, jota käyttivät Metropolitan Railway (nykyinen Metropolitan-linja) ja London and South Western Railway
Trona

**Trona**, josta toisinaan käytetään nimitystä **luonnollinen sooda**, on kiteinen mineraali, jota tavataan maailman suolatasangoilla. Sen kemiallinen kaava on

Na2CO3·NaHCO3·2H2O,

joten se sisältää ekvivalentin määrän pesusoodaa ja ruokasoodaa sekä kaksi osaa vettä, eli se on periaatteessa hiilihapon natriumsuolaa eli natriumkarbonaattia. Mineraalin kovuusindeksi on 2,5–3 ja ominaispaino 2,17. Sitä louhitaan soodaksi erityisesti Yhdysvaltojen Wyomingissa. Sitä tavataan myös Nevadan ja Kalifornian alueilla, mutta myös muun muassa monin paikoin Afrikassa sekä Venezuelassa.

## Lähteet
Run Away (SunStroke Projectin ja Olia Tiran kappale)

”**Run Away**” on moldovalaisen SunStroke Project -kokoonpanon ja laulaja Olia Tiran kappale, jolla he edustivat Moldovaa vuoden 2010 Eurovision laulukilpailussa. Kappaleen ovat säveltäneet SunStroke Projectin Anton Ragoza ja Sergei Stepanov, ja sen on sanoittanut Alina Galetskaja. Kappaleen kesto on tasan kolme minuuttia.

SunStroke Project ja Olia Tira kilpailivat laulukilpailun ensimmäisessä semifinaalissa, jossa he sijoittuivat kymmenenneksi ja selviytyivät jatkoon 52 pisteellä. Finaalissa ”Run Away” sijoittui 22. sijalle kerättyään 27 pistettä. Kappale sai vain Kreikalta täydet 12 pistettä.

Sergei Stepanovin kappaleessa kahdesti esittämästä saksofonisoolosta tanssiliikkeineen tuli kilpailun jälkeen internet-ilmiö, josta hän sai lempinimen ”Epic Sax Guy”.

## Lähteet
* http://www.diggiloo.net/?info.2010md

### Viitteet
Olli Ketola

**Olli Ketola** on suomalaisen Nicole -yhtyeen kitaristi. 

## Tuotanto
* Nicole: Lahja -Musiikkivideo, tuottaja, lavastus
* Nicole: 120 Minuuttia -DVD, tuotanto, leikkaus, DVD-authorointi
* Nicole: Tasavalta -DVD, tuotanto, leikkaus, DVD-authorointi
* Nicole: X -DVD, tuotanto, leikkaus, DVD-authorointi
* Waltari: Alive -DVD, dokumentin leikkaus
* Waltari: One Day -Musiikkvideo, ohjaus, kuvaus, leikkaus
* Waltari: Helsinki -Musiikkivideo, ohjaus, leikkaus
* Nicole: Suljetut Ajatukset -Musiikkivideo, tuottaja, lavastus, leikkaus
* Medeia: The Burning -Musiikkivideo, ohjaus, kuvaus, leikkaus
* Medeia: In Motionless Decay -Musiikkivideo, ohjaus, kuvaus
* Carnalation: Cadence Of Insects -Musiikkivideo, ohjaus, kuvaus, leikkaus
* Smokesuit: -albumi, äänittäjä (laulu, kitara, lyömäsoittimet)
* Mikko Herranen: Live @ Jurassic Rock, ohjaus, kuvaus, leikkaus
* Vain Kuolemaa: Youtube sarja, kuvaus, leikkaus
* Nicole: Hävityksen Huoneet -albumi, äänittäjä (kitarat+bassot), co-tuottaja
* Subsense -singlet, miksaus
*Rebelhead: Too Much -albumi, tuottaja, äänittäjä, miksaaja
*Uswa -albumi, tuottaja, äänitys, miksaus, masterointi
*Taskumatti & Subsense -Taxi, miksaus, masterointi
*Khroma: Ex Nihilo (2021) -albumi, tuottaja, äänitys, miksaus, masterointi
*Nicole: Illuusio (2021) -single, tuottaja, äänitys
*Nicole: Saturaatio (2021) -single, tuottaja, äänitys, miksaus, masterointi
*Nicole: Viha (2023) -single, tuottaja, äänitys, miksaus, masterointi
*Nicole: Draama (2024) -single, tuottaja, äänitys, miksaus, masterointi

## Esiintyy seuraavilla julkaisuilla:
* Nicole: Kun Päivästä Tulee Yö (CD EP, 1999)
* Nicole: Lahja (CD EP, 2000)
* Nicole: Pysähdy (CD EP, 2001)
* Nicole: Ikuista (CD Single, 2002)
* Nicole: Odotus (CD albumi, 2002)
* Nicole: Valve (CD single, 2003)
* Waltari: Rare Species (CD albumi, 2004)
* Nicole: Suljetut Ajatukset (CD albumi, 2004)
* Nicole: Sivu Syyttömistä (CD albumi, 2007)
* Nicole: Tuomittujen Joukkoon (CD albumi, 2009)
* Nicole: Horros (CD single, 2013)
* Nicole: Hävityksen Huoneet (CD albumi, 2013)
* KILT.: Momentum (CD albumi, 2018)
ʻEua

**ʻEua** on Tongan saarivaltion eteläisin hallinnollinen alue, joka koostuu samannimisestä pääsaaresta ja pienemmästä Kalaun saaresta.

ʻEuan saaren pinta-ala on 87,43 neliökilometriä, ja se on Tongatapun ryhmän toiseksi suurin saari. ʻEua on kukkulainen ja kohoaa korkeimmillaan 329 metriin. Alue on jaettu kahteen piiriin, pohjoisessa sijaitsevaan ʻEua Motuʻaan ja etelässä sijaitsevaan ʻEua Niuafoʻouhun.

ʻEua on geologisesti Tongan vanhin saari. Se on muodustunut kalkkikivestä vanhan tulivuoren päälle. Saaren jyrkkyyden ja suhteellisen pienen väkiluvun ansiosta, siellä on myös säilynyt parhaiten Tongan metsät. Saaren itärannikolla on 4,6 neliökilometrin laajuinen ʻEuan kansallispuisto.

ʻEuan saarella siellä asui vuoden 2021 väestönlaskennassa 4&nbsp;864 ihmistä. Asukkaita oli viisi vuotta aiemmin ollut 4&nbsp;945. Saaren suurin kylä on ‘Ohonua, jossa oli vuonna 2021 yli 1&nbsp;200 asukasta.

## Lähteet
Eikosaani

**Eikosaani** eli **n-eikosaani** (C20H42) on 20-hiilinen suoraketjuinen alkaani. Se on huoneenlämmössä (20 °C) olomuodoltaan väritöntä, hajutonta, palavaa, kiinteää ainetta. Eikosaanin rakennekaava on CH3(CH2)18CH3, moolimassa 282,547 g/mol, sulamispiste 37 °C, kiehumispiste 343 °C, tiheys 0,787 g/cm3 ja CAS-numero 112-95-8.

Eikosaani on lyhytketjuisin parafiineihin luettava lineaarinen hiilivety. Eikosaania on mahdollista käyttää lämpöenergian varastoinnissa ja -säädössä ns. faasimuutosmateriaalina. Yhdiste on hyvin hydrofobinen.

Yhdistettä esiintyy semiokemikaalina eliöiden viestinnässä sekä kasvien tuoksuissa.

## Aiheesta muualla
* Raimo Alén: Kokoelma orgaanisia yhdisteitä, Sivu 16, Consalen Consulting, 2009, 
*PubChem: Eicosane 
*ChemBlink: Eicosane 
*Dr. Duke's Phytochemical and Ethnobotanical Databases: Eicosane 
*Pherobase: Semiochemical - 20Hy 
*Pherobase: Floral Compound - 20Hy
Eteläamerikantikli

**Eteläamerikantikli** (*Spinus magellanicus*) on peippojen heimoon kuuluva varpuslintu.

## Levinneisyys
Eteläamerikantikliä tavataan Argentiinassa, Boliviassa, Brasiliassa, Chilessä, Ecuadorissa, Guayanassa, Kolumbiassa, Paraguayssa, Perussa, Uruguayssa ja Venezuelassa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.

## Lähteet
Hispaniolanvihervarpunen

**Hispaniolanvihervarpunen** (*Spinus dominicensis*) eli aiemmalta nimeltään **haitinvihervarpunen** on peippojen heimoon kuuluva varpuslintu.

## Levinneisyys
Hispaniolanvihervarpusta tavataan Haitissa ja Dominikaanisessa tasavallassa. Lajin kanta on vakaa, ja se on luokiteltu elinvoimaiseksi.

## Lähteet
Terry Farrell (arkkitehti)

**Terry Farrell** (12. toukokuuta 1938 Sale, Cheshire – 28. syyskuuta 2025) oli brittiläinen arkkitehti ja kaupunkisuunnittelija, joka tunnetaan muun muassa postmodernistisesta tiedustelupalvelu MI6:n pääkonttorista Lontoossa ja KK100-pilvenpiirtäjästä Kiinan Shenzhenissä. Uransa alussa hän teki 15 vuotta yhteistyötä arkkitehti Nicholas Grimshaw’n kanssa.

Farrell kävi St. Cuthbertin koulun Newcastlessa, suoritti tutkinnon Newcastlen yliopistossa ja sitten Master-tutkinnon kaupunkisuunnittelussa Pennsylvanian yliopistossa Yhdysvalloissa.

Vuonna 1965 Farrell muutti Lontooseen ja aloitti Nicholas Grimshaw’n kanssa yhteistyön, jonka painopisteenä oli asuinrakentaminen. He molemmat asuivat suunnittelemassaan alumiinijulkisivuista ja pyöreistä kulmistaan tunnetussa tornitalossa Lontoon Regent’s Parkissa. Vuonna 1980 Farrell kiinnostui Yhdysvalloissa alkunsa saaneesta postmodernista arkkitehtuurityylistä, kun taas Grimshaw halusi edetä yhä pidemmälle kehittämässään ”hi tech” -arkkitehtuurissa. Niinpä Farrell perusti oman toimiston Terry Farrell & Partners ja kohosi 1980-luvun aikana Britannian johtavaksi postmoderniksi arkkitehdiksi. Hänen tunnetuimpia töitä tuolta ajalta ovat aamutelevisiokanava TV-am:n Hollywood-tyylinen pääkonttori Lontoon Camden Townissa, jonka kattojen koristeaiheina olivat muun muassa keitetyt kananmunat munakupeissa, sekä Britannian valtion tilaama virastorakennus, josta Farrell sanoo ettei suunnitteluaikana tiennyt rakennuksen tulevan vakoiluorganisaatio MI6:n käyttöön.

1990-luvulta lähtien Farrell suunnitteli erityisen paljon Aasiaan, kuten Incheonin kansainvälinen lentoasema Soulissa ja Pekingin eteläinen rautatieasema, joka on Aasian suurin. Hongkongiin Farrellin toimisto suunnitteli muun muassa Kowloonin rautatieaseman laajennuksen, Britannian pääkonsulaatin ja Peak Tower -rakennuksen.

Farrell asui art deco -tyylisessä vanhassa Spitfire-lentokonetehtaassa Lontoon keskustassa.

## Lähteet

## Aiheesta muualla

*Terry Farrell and Partners
*TFP Farrells Hong Kong

### Kirjallisuutta
* *Place: Terry Farrell, Life and Work, Early years to 1981 London.* Terry Farell, Lawrence King Publishing, Ltd, 2004. .
* *Terry Farrell in Scotland*, Edinburgh 2002. .
* *Ten Years, Ten Cities: The Work of Terry Farrell & Partners 1991-2001*, London 2002. .
Ecuadorintikli

**Ecuadorintikli** (*Spinus siemiradzkii*) on peippojen heimoon kuuluva varpuslintu.

## Levinneisyys
Ecuadorintikliä tavataan Lounais-Ecuadorissa ja Luoteis-Perussa. Lajin populaatioksi arvioidaan 2&nbsp;500–9&nbsp;999 täysikasvuista yksilöä. Se on luokiteltu elinvoimaiseksi, mutta sen kanta on vähenemässä.

## Lähteet
Superkargööri

**Superkargööri** () eli supercargo (engl.) oli laivan lastin käsittelyn ja lastauksen valvoja, joka kulki laivan mukana satamasta toiseen. Aikoinaan hänen tehtäviinsä kuului monesti myös lastin myynti ja paluulastin osto. Suurissa laivoissa superkargöörin apuna saattoi olla alilastinvalvoja eli undercargo. Ruotsin valtakunnassa ja siihen kuuluneessa Suomessa oli aikoinaan Ruotsin Itä-Intian kauppakomppanialla (toimi 1731–1813) palveluksessaan superkargööreja.

## Lähteet
Anna Niska

**Anna Katarina Niska** (23. marraskuuta 1843 Oulu – 4. huhtikuuta 1930) oli varhainen säilyketehtaan perustaja ja johtaja.

Niskan vanhemmat olivat kauppias Claes Niska ja Brita Katarina Cajanus. Hän lopetti koulunkäynnin 14-vuotiaana ja siirtyi työelämään. 1873–1874 hän toimi taloudenhoitajana Järvikylän kartanossa Joroisissa, mutta sai 1875 matka-apurahan opiskellakseen elintarvikkeiden säilöntää muissa Pohjoismaissa. Palattuaan matkalta hän pyrki Ouluun 1874 perustetun säilyketehtaan johtajaksi ja kun ei päässyt tehtävään, perusti kaupunkiin oman säilyketehtaan 1870-luvun loppupuolella. Säilyketehtaat olivat Suomessa uusi asia, sillä vielä parinkymmenen vuoden päästäkin 1899 niitä oli tilastoissa vain kolme ja niissä oli yhteensä vain seitsemän työntekijää. Niskan tehtaassa säilöttiin suolattua lohta ja riistalintujen lihaa. Vaikka Niskan tehdas siirtyi 1891 torniolaiselle Nordbergin kauppahuoneelle, hän oli sen johtaja aina vuoteen 1893 saakka. Niska toimi tämän jälkeen taloudenhoitajana ensin Lapinlahden sairaalassa Helsingissä ja sitten Niuvanniemen sairaalassa Kuopiossa.  
 
## Lähteet
Gillian Flynn

**Gillian Schieber Flynn** (s. 24. helmikuuta 1971 Kansas City, Missouri, Yhdysvallat) on yhdysvaltalainen kirjailija, käsikirjoittaja ja entinen Entertainment Weeklyn televisiokriitikko.

Flynniltä on ilmestynyt kolme jännitysromaania: *[[Teräviä esineitä]]* (2006), *[[Paha paikka]]* (2009) ja *[[Kiltti tyttö (romaani)|Kiltti tyttö]]* (2012). *Kilttiin tyttöön* perustuva David Fincherin ohjaama elokuvasovitus *[[Gone Girl]]* sai ensi-iltansa vuonna 2014. Flynn teki elokuvan käsikirjoituksen ja sai siitä parhaan käsikirjoituksen Golden Globe -ehdokkuuden. *Pahaan paikkaan* perustuva elokuva *[[Dark Places (vuoden 2015 elokuva)|Dark Places]]* sai Yhdysvalloissa ensi-iltansa elokuussa 2015. *Terävistä esineistä* puolestaan tehtiin televisiosovitus *[[Sharp Objects (minisarja)|Sharp Objects]]* vuonna 2018.

## Teokset
* 
* 
* 
* 

## Aiheesta muualla

* Virallinen sivusto 
*
Michael Hopkins (arkkitehti)

**Michael Hopkins** (7. toukokuuta 1935 Poole, Dorset – 17. kesäkuuta 2023) oli brittiläinen arkkitehti. Hän työskenteli vuodesta 1976 vaimonsa Patty Hopkinsin kanssa.

Michael Hopkins kävi Sherbornen poikakoulun ja opiskeli Lontoon AA-arkkitehtuurikoulussa (Architectural Association School of Architecture). Hän työskenteli aluksi Frederick Gibberdin toimistossa, kunnes perusti yhteisen toimiston Norman Fosterin kanssa. Heidän merkittävimpiä töitään oli Ipswichiin rakennettu vakuutusyhtiön toimitalo Willis Building, joka oli yksi ensimmäisiä kokonaan lasijulkisivuin toteutettuja rakennuksia maailmassa.

Vuonna 1976 Hopkinsin ja Fosterin tiet erosivat, ja Hopkins perusti uuden toimiston yhdessä arkkitehtivaimonsa Pattyn kanssa. Heidän ensimmäisiin yhteisiin projekteihinsa kuului perheen oman asuintalon suunnittelu Hampsteadiin. Talon julkisivut ovat kokonaan lasia ja kevyen metallirungon rakenteet ovat teollisuusrakennuksen tapaan näkyvillä talon sisätiloissa. Muutkin heidän varhaiset rakennuksensa, kuten Greene Kingin panimo ja Schlumbergerin laboratoriot lähellä Cambridgeä, käyttivät uudenlaisia materiaaleja ja rakennustekniikoita, kuten telttamaisia tekstiilikattoja. Heidän myöhempiin kohteisiinsa lukeutuu Britannian parlamentin lisärakennus, historialliseen ympäristöön sulautuva Portcullis House sen alla olevine metroasemineen.

Hopkinseille myönnettiin 1994 Royal Institute of British Architects -järjestön kultamitali. Michael Hopkins valittiin 1992 Royal Academy of Artsin jäseneksi ja aateloitiin.

## Galleria

Image:Wellcome.jpg|Wellcome-säätiön rakennus Lontoon Euston Roadilla
Image:Schlumberger Cambridge Research Centre 05.jpg|Schlumbergerin tutkimuskeskus riippuvine tekstiilikattoineen.
Image:Portcullis.house.london.arp.jpg|Portcullis House, Westminster, Lontoo
Image:Djanogly Library, Jubilee Campus, Nottingham University.jpg|Nottinghamin yliopiston Jubilee Campus
Image:Rosebowl.png|Southamptonin Rose Bowl -krikettikatsomo

## Lähteet

## Aiheesta muualla

*Hopkinsin toimiston verkkosivusto
Luettelo Finnish Dance Chartin ykkösistä vuonna 2014

Tämä on **luettelo ''[[Finnish Dance Chart]]'' -listan kärkipaikkaa** hallussaan pitäneistä artisteista ja singleistä vuonna 2014.

## Katso myös

## Lähteet
* Dee Jay Promotions: Finnish Dance Charts
Kaija Mainio

**Kaija Riitta Mainio** (ent. **Mainio-Sarkkinen**, 31. maaliskuuta 1965 Raahe – 22. joulukuuta 2016) oli suomalainen pituushyppääjä. Hän edusti vuodesta 1980 lähtien Raahen Vesaa ja hänen valmentajanaan toimi Esa Pyhälä. Kalevan kisoista Mainio saavutti pituushypyn pronssia vuonna 1985. Lisäksi hän voitti sisäratojen SM-kilpailuista kaksi pituushypyn pronssia vuosina 1983 ja 1986.

## Lähteet
Oliivitikli

**Oliivitikli** (*Spinus olivaceus*) on peippojen heimoon kuuluva varpuslintu.

## Levinneisyys
Oliivitikliä tavataan Boliviassa, Ecuadorissa ja Perussa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Keltavatsatikli

**Keltavatsatikli** (*Spinus xanthogastrus*) on peippojen heimoon kuuluva varpuslintu.

## Levinneisyys
Keltavatsatikliä tavataan Boliviassa, Kolumbiassa, Costa Ricassa, Ecuadorissa, Panamassa, Perussa ja Venezuelassa. Lajia on kuvattu melko yleiseksi, mutta laikutaisesti esiintyväksi. Se on luokiteltu elinvoimaiseksi.

## Lähteet
Mustatikli

**Mustatikli** (*Spinus atratus*) on tiklien sukuun kuuluva eteläamerikkalainen varpuslintu.

## Levinneisyys
Mustatikliä tavataan Argentiinassa, Boliviassa, Chilessä ja Perussa. Lajia on kuvattu melko yleiseksi, mutta laikuttaisesti esiintyväksi. Se on luokiteltu elinvoimaiseksi.

## Lähteet
The Binding of Isaac: Rebirth

**The Binding of Isaac: Rebirth** on The Binding of Isaac -pelin toinen osa, joka perustuu samaan tarinaan kuin aikaisempi versio.

Pelin julkaisualustat ovat Microsoft Windows, OS X, Linux, PlayStation 4, PlayStation Vita, Wii U, New Nintendo 3DS, Xbox One, iOS ja Nintendo Switch.

## Vastaanotto

Peli sai IGN:n arvostelussa 9/10. Peli sai Destructoidin arvostelussa täydet 10/10.

## Lähteet

## Aiheesta muualla
* Virallinen verkkosivu
Hupputikli

**Hupputikli** (*Spinus notatus*) on peippojen heimoon kuuluva varpuslintu.

## Levinneisyys
Hupputikliä tavataan Meksikossa ja Keski-Amerikassa. Lajin populaatioksi arvioidaan 50&nbsp;000–499&nbsp;999 yksilöä, ja se on luokiteltu elinvoimaiseksi.

## Lähteet
Leena Smolander

**Leena Anneli Smolander** (o.s. **Leppäkangas**, s. 28. huhtikuuta 1959 Ähtäri) on aktiiviuransa päättänyt suomalainen korkeushyppääjä. Hän edusti urallaan Soinin Sisua, Polvijärven Urheilijoita ja Joensuun Katajaa. Hänen valmentajinaan toimivat Kari Hietaharju sekä Seppo Smolander. Kalevan kisoista Smolander saavutti korkeushypystä kaksi pronssia vuosina 1980 ja 1985. Lisäksi hän voitti sisäratojen SM-kilpailuista korkeushypyn pronssia vuonna 1980. Virallisissa kilpailuissa Smolander ei ole esiintynyt vuoden 1987 jälkeen.

## Lähteet
Sydän edellä

**Sydän edellä** on Stina Girsin ensialbumi, joka julkaistiin 23. marraskuuta 2011. Albumi menestyi kohtalaisesti ja nousi Suomen virallisen albumilistan 49. myydyimmäksi albumiksi. Albumista julkaistiin myös kaksi singleä, ”Kirje” ja ”Anna mun mennä”. Stina on sanonut albumin edustavan kantripoppia.

”Anna mun mennä” esitettiin myös vuoden 2011 Syksyn sävel-kilpailussa.

## Kappaleet

#
#
#
#
#
#
#
#
#
#
#

Sovitus: Samu Vatanen (1-6,8-11), Juha Pöysä (2-6,8,9,11), Lasse Parkkila (2,5,6,9), Kari Airola (2,5,6,9) ja Visa Mertala (11)

## Muusikot

* Stina Girs ‎– laulu, kitara
* Lasse Parkkila ‎– kitara
* Juha Pöysä ‎– kitara, viulu
* Samu Vatanen ‎– basso, taustalaulu
* Kari Airola ‎– rummut
* Aku Sinivalo ‎– ohjelmointi, kosketinsoittimet, kitara, lyömäsoittimet
* Pekko Haimi ‎– ohjelmointi, kosketinsoittimet, kitara, lyömäsoittimet
* Olli Haavisto ‎– pedal steel -kitara
* Tuomi Broman ‎– kitara
* Masi ‎– sähköurut, piano
* Jukka Backlund ‎– sähköpiano
* Maija Linkola ‎– viulu kappaleessa Merenneito
* Severi Salminen ‎– viulu kappaleessa Merenneito 
* Mauri Kuokkanen ‎– alttoviulu kappaleessa Merenneito
* Riikka Lampinen ‎– sello kappaleessa Merenneito

## Arviot
* Soundi: 

## Lähteet

## Aiheesta muualla
* Sydän edellä discogs.com -sivustolla
Luettelo Swedish Dance Chartin ykkösistä vuonna 2014

Tämä on **luettelo** ***Swedish Dance Chart*** **-listan kärkipaikkaa** hallussaan pitäneistä artisteista ja singleistä vuonna 2014.

## Katso myös

## Lähteet
* Dee Jay Promotions: Swedish Dance Charts
Otto Leodolter

**Otto Franz Leodolter** (18. maaliskuuta 1936 Mariazell, Steiermark – 16. joulukuuta 2020) oli itävaltalainen mäkihyppääjä. Hän oli ensimmäinen itävaltalainen mäkihypyn olympiamitalisti.

Leodolter saavutti Squaw Valleyn olympialaisissa 1960 normaalimäen pronssia. Tuohon aikaan olympiamitalit laskettiin myös MM-mitaliksi. Cortina d'Ampezzossa 1956 hän sijoittui 30:nneksi, Innsbruckissa 1964 suurmäessä 17:nneksi ja normaalimäessä 28:nneksi.

Leodolter sijoittui Keski-Euroopan mäkiviikon kokonaiskilpailussa toiseksi vuodenvaihteessa 1960–1961, kolmanneksi 1959–1960, kuudenneksi 1957–1958 ja 1958–1959 sekä kahdeksanneksi 1955–1956. Hän sijoittui mäkiviikon osakilpailuissa toiseksi Innsbruckissa ja Bischofshofenissa tammikuussa 1960. Seuraavana talvena hän oli kolmas Oberstdorfissa ja Innsbruckissa sekä toinen Bischofshofenissa.

Leodolter voitti Salpausselän kisojen mäkikilpailun 1961, jolloin hän jakoi voiton Veikko Kankkosen ja Koba Tsakadzen kanssa, sekä 1962. Hän hyppäsi Holmenkollbakkenin mäkiennätyksen 71,5 metriä vuonna 1959. Hän voitti Itävallan-mestaruuden 1958, 1959, 1961 ja 1962.

## Lähteet
Ghost Stories

**Ghost Stories** on Coldplayn kuudes studioalbumi, joka julkaistiin 16. toukokuuta 2014. Albumia on myyty yli kolme miljoonaa kopiota, mikä tekee siitä neljänneksi myydyimmän albumin koko maailmassa vuonna 2014. Albumi on Grammy-ehdokkaana vuoden parhaana pop-albumina ja musiikkielokuvana. Lisäksi kappale ”A Sky Full of Stars” oli ehdolla kategoriassa ”Best Pop Duo/Group Performance”.

Albumia tuottivat Coldplayn lisäksi Paul Epworth, Daniel Green, Rik Simpson, Jon Hopkins ja Tim Bergling (Avicii). Äänitykset alkoivat vuoden 2012 marraskuussa päättyen vuoden 2014 maaliskuuhun. Albumia äänitettiin Lontoossa ja Los Angelesissä Mylo Xyloto -kiertueen jälkeen.

Ghost Stories -kiertue alkoi huhtikuussa ja päättyi joulukuussa 2014.

## Kappaleet
# 
# 
# 
# 
# 
# 
# 
# 
# 

### Japanin bonusappale
#

### Target deluxe edition
#
# 
# 

## Arvostelut
* AllMusic: 
* Rolling Stone: 
* Soundi: 
* V2.fi: 

## Lähteet

## Aiheesta muualla
* ''Ghost Stories'' discogs.com -sivustolla
HLN

**HLN** (aiemmin **CNN Headline News**) on yhdysvaltalainen kaapeli- ja satelliittitelevisiokanava, jonka omistaa Time Warner -konserniin kuuluva Turner Broadcasting System. Se on CNN:n sisarkanava.

Alun perin tämä vuonna 1982 perustettu kanava lähetti uutisia 24 tuntia vuorokaudessa, mutta vuodesta 2005 lähtien se on keskittynyt yhä enemmän julkkisjuoru-, mielipide-, rikos- ja viihdeaiheisiin ohjelmiin.

## Aiheesta muualla
* HLN:n kotisivut
Pertti Laatikainen

**Pertti Olavi Laatikainen** (s. 7. lokakuuta 1957 Espoo) on suomalainen prikaatikenraali evp. Hän oli viimeinen Etelä-Suomen sotilasläänin komentaja, kun sotilasläänit lakkautettiin 31. joulukuuta 2014. 

## Ura
Laatikainen on palvellut muun muassa Kaartin Jääkärirykmentin komentajana, Reserviupseerikoulu johtajana, Puolustusvoimien koulutuspäällikkönä ja Urheilukoulun johtajana. Laatikainen on vuonna 1981 valmistunutta kadettikurssia. Vuonna 2006 taiteilija Juhani Toukonen maalasi muotokuvan Kaartin Jääkärirykmentin komentajasta eversti Laatikaisesta.

Laatikainen toimi vuodesta 2015 vuoteen 2021 Maanpuolustuskoulutusyhdistyksen (MPK) toiminnanjohtajana.

## Kunniamerkit
Laatikaiselle on myönnetty seuraavat kunniamerkit:

* 1. luokan Vapaudenristi miekkojen kera
* Suomen Leijonan komentajamerkki
* Sotilasansiomitali
* Saksan asevoimien kultainen ansioristi
* Ruotsin Pohjantähden ritarikunnan 1. luokan komentajamerkki
* Viron Kotkaristin ritarikunnan 2. luokan kunniamerkki

## Lähteet
Naisten sultanaatti

**Naisten sultanaatti** () oli noin sata vuotta kestänyt ajanjakso, jolloin Osmanien valtakunnan varsinaisina hallitsijoina tai rinnakkaishallitsijoina toimi useita kuninkaallisen haaremin naisia. Naisten sultanaatin ajan katsotaan alkaneen Suleiman Suuren kuoleman 1566 aikoihin ja päättyneen vuonna 1656, jolloin valta-asemiin alkoi nousta Köprulu-suvun jäseniä. Ajan sulttaanit olivat usein alaikäisiä, jolloin varsinaista valtaa pitivät heidän äitinsä Valide Sultanit tai vaimonsa Haseki Sultanit. Monet naisista olivat orjataustaisia, kuten kuninkaalliset haareminaiset yleensä olivat. 

Ensimmäisenä merkittävänä ajan naisena pidetään ukrainalaistaustaista Hürrem Sultania (myös nimellä Roxelana), joka oli Suleiman Suuren vaimo. Joidenkin historioitsijoiden mukaan ajanjakson katsotaan alkaneen 1534, jolloin Suleiman Suuri julisti Hürremin vapaaksi ja valitsi tämän lailliseksi puolisokseen, millä hän rikkoi 200 vuotta vallinneen perinteen, jonka mukaan sulttaani ei mennyt virallisesti naimisiin jalkavaimojensa kanssa. Hürrem oli samalla ensimmäinen, josta käytettiin nimitystä Haseki Sultan, 'sulttaanin ensimmäinen puoliso'. Hürrem Sultan hankki aikanaan lisää valtaa miehensä kautta ja otti aktiivisesti osaa maansa hallintoon sisä- ja myös ulkopoliittisissa asioissa. Hänen kirjeitään Puolan kuninkaalle Sigismund II:lle on säilynyt tähän päivään. 

Vaikutusvaltaisimpia oli Kösem Sultan, joka toimi rinnakkais- tai sijaishallitsijana neljän sulttaanin aikana. Naisten sultanaatin ajan katsotaan päättyneen 1650-luvulla, kun sulttaaniäiti Turhan Sultan todennäköisesti murhautti Kösem Sultanin suojellakseen poikansa Mehmed IV:n valtaistuinta. Turhan luovutti henkilökohtaisen valtansa Köprülü Mehmed Paššalle, joka astui suurvisiirin virkaan lähes yksinhallitsijan oikeuksin 1656. Myös joillakin myöhemmistä sulttaaniäideistä ja -vaimoista oli merkittävästi poliittista valtaa, kuten esimerkiksi Ahmed III:n äidillä Emetullah Rabia Gülnûş Sultanilla. Lisäksi Ahmed III:n hallinnon loppupuoliskolla, jolloin sulttaani itse otti vain vähän kantaa päätöksentekoon, myös suurvisiirin vaimo ja sulttaanin tytär Hatice Sultan osallistuivat valtakunnan hallitsemiseen.

## Lähteet
Suzuki Harunobu

**Suzuki Harunobu** (; noin 1725 – 8. heinäkuuta 1770 Edo) oli japanilainen kuvittaja, joka tunnetaan yhtenä Edo-kauden ''ukiyo-e''-tyylisuunnan arvostetuimmista puupiirrosten suunnittelijoista. Harunobua pidetään ensimmäisenä ''nishiki-e''-moniväritekniikalla painettujen puupiirrosten suunnittelijana ja tekniikan kehittäjänä.

## Elämä ja ura

Harunobun uskotaan opiskelleen Kiotossa Nishikawa Sukenobun johdolla. Hänen ensimmäiset säilyneet työnsä ovat 1760-luvulta. Harunobu suunnitteli puupiirroksia *[[kabuki]]*-näyttelijöistä (*[[yakusha-e]]*) ja kuuluisista sotureista (''musha-e''). 1760-luvun puolivälissä Harunobu suunnitteli *[[haikai]]*-runoilijoiden yksityisesti tilaamia *[[egoyomi]]*-kuvakalentereita. Juhlissa vaihdettavaksi tarkoitetuista kalentereista otettiin pieniä painoksia. Kalentereissa käytettiin ensimmäistä kertaa moniväripainotekniikkaa (*[[nishiki-e]]*). 

Kalentereista moniväritekniikka levisi pian kaupallisiin kuvasarjoihin. Kuvakalenterien tilausten hiipuessa Harunobu alkoi suunnitella ensin historiallisia puupiirroksia (*[[mitate-e]]*). Harunobu alkoi menestyä vasta, kun hän ryhtyi suunnittelemaan *[[bijinga]]*-puupiirroksia. Häneltä tunnetaan noin 600 bijinga-kuvaa. Haranobun hallitsi hienovaraisella tyylillään bijingan markkinoita useiden vuosien ajan. Erillisten puupiirrosten lisäksi Harunobu kuvitti kuvakirjoja ja maalasi joitakin maalauksia. Häneltä tunnetaan 17 kuvakirjaa. Harunobu suunnitteli useimpien muiden ukiyo-e-mestareiden tavoin myös eroottisia kuvia (*[[shunga]]*).   

Harunobun puupiirrokset vaikuttivat vahvasti myöhempien ukiyo-e-suunnittelijoiden työhön. Esimerkiksi bijinga-genren tuleva tähti Isoda Koryūsai (1735–1790) oli Harunobun oppilas. Harunobu kuoli 45-vuotiaana vuonna 1770.

## Lähteet
* 
* 

### Viitteet

## Aiheesta muualla
JAN-vaappu

__NOTOC__
**JAN-vaappu** on Jouko Niemivaaran (s. 23.7.1942 Mäntsälä, kuollut 30.8.2024, Lahti) luoma vaappumallisto, jonka juuret juontavat 1950-luvulle, jolloin Niemivaara veisteli ensimmäisiä vaappujaan. Enemmissä määrin vaappuja alkoi syntyä 1960-luvun alkupuolella arviolta vuosina 1963–1964. Kaupallinen valmistus alkoi vuonna 1968. JAN-vaaput ovat tunnettuja lohivaappuja ja niillä on saatu useita suurlohia. Koska vaaput tehdään käsityönä, on niiden saatavuus rajoitettua. Vaaput ovat haluttuja, jopa suosittuja keräilyesineitä, ja niitä ei ole aina riittänyt myyntiin valmistajalta, jolloin kalastajien välisessä kaupassa vaappujen hinnat ovat olleet muutamasta kymmenestä sataan euroon. Nykyisin vaappuja valmistaa lisenssillä Suomen Uistin Oy.

Suurin osa mallistosta on tarkoitettu lohelle, mutta mallistosta löytyy myös taimenelle, kuhalle ja hauelle värejä ja malleja. JANin tunnetuimmat mallit ovat 6,5&nbsp;cm ja 7,5&nbsp;cm. Näiden lisäksi vaappua on valmistettu pituuksissa 6, 7, 8 ja 9,5&nbsp;cm. Lukuisat lohimiesten tuntemat klassikkovärit kuten Parsilankku, Klenooti, Komunisti, Ruska ovat myös Niemivaaran käsialaa.

Rungon muotoilun ja uimalevyn ansiosta viehe sukeltaa haluttuun syvyyteen. Värien maalauksessa on mietitty sävyjen lisäksi niiden sijainti vaapun pinnalla ja kuinka paljon selkä- ja kylkiväriä näkyy alas tai sivulle. Uintia kehitettäessä on erityisesti huomioitu paksun siiman ja vahvojen koukkujen tarve. 0,45&nbsp;mm tai paksumpi siima uittaa JANia paremmin kuin ohuempi siima. Paksu, jopa jäykkä siima pidättelee vaapun etupään liikettä sopivasti antaen sille parhaan uinnin. Koukut on sijoitettu runkoon optimaalisesti. Niemivaaran itse kehittämät ruostumattomat koukkurenkaat ovat erittäin vahvoja. Niinpä Niemivaaran kehittämien mallien, uimalevyn ja värien vaikutus näkyy lähes kaikissa nykyisissä lohivaapuissa.

## Vaapun siirtyminen uudelle valmistajalle

Jarmo Rapalan LGH Uistin Oy (nyk. Suomen Uistin Oy) osti oikeudet JAN-vaappuihin vuonna 2008. Tavoitteena oli JAN-vaappujen saatavuuden parantaminen ja tuotannon jatkuminen. JAN-vaappujen valmistus siirrettiin LGH:n toimitiloihin Vääksyyn, jossa Toni Halme jatkaa niiden valmistusta. Niemivaara siirtyi myös Vääksyyn, jossa hänen työnkuvansa on opetus-, tuotekehitys- ja laadunvalvontatehtävät. Vuonna 2010 tuotannossa oli kaksi eri mallia, 6,5&nbsp;cm ja 7&nbsp;cm, ja yhden vaapun myyntihinta oli 25 euroa.

## Lähteet
* 

### Viitteet

## Aiheesta muualla
* 
* 
* 
*
Alaeddin pašša (visiiri)

** Alaeddin pašša** oli Osmanien valtakunnan ensimmäinen suurvisiiri. Hänen isänsä oli nimeltään Hacı Kemalettin, joten häntä kutsuttiin yleensä nimellä *Hacı Kemalettin oğlu Alaeddin Paşa* tai *Alaeddin bin Hacı Kemalletin*, joka tarkoittaa "Hacı Kemalettinin poikaa". Hän oli kotoisin todennäköisesti Cenderen kaupungista, josta myös Osmanien valtakunnassa aikanaan maineikas Çandarlı-suku oli kotoisin. 

Alaeddin pašša oli titteliltään *[[fakih]]*, islamilaisen lain asiantuntija. Hänet nimitettiin visiiriksi Osman I:n hallinnon viimeisten vuosien aikana, todennäköisesti vuonna 1320. Hän toimi virassa myös Orhan I:n hallinnon aikana. Hänen virkanimensä ei varsinaisesti ollut suurvisiiri, sillä Osmanien valtakunnan alkuvuosina vain yksi henkilö kerrallaan toimi visiirinä. Koska virka vastasi tehtäviltään myöhempää suurvisiirin virkaa, Alaeddinia pidetään ensimmäisenä Osmanien valtakunnan suurvisiirinä. 

Hän perusti ensimmäisen vakinaisen armeijan sulttaanin vartiostoksi. Tästä armeijasta tuli pian janitsaarikaarti. Uuden armeijan sotilaat pitivät valkoisia lakkeja toisin kuin aiemmat turkmeni-sotilaat, joilla oli punaiset lakit. Alaeddinin palvelus visiirinä päättyi vuoteen 1333 mennessä. 

Jotkut lähteet väittävät Alaeddin paššan olleen Orhan I:n veli ja Osman I:n poika, koska Orhanin veli ja Osmanin poika oli myös nimeltään Alaeddin pašša. Kuitenkin yleensä uskotaan kyseessä olleen eri henkilöiden.
Tasavälinen kartioprojektio

­­
**Tasavälinen kartioprojektio** on vanhalta ajalta saakka tunnettu karttaprojektio. Siinä maapallon pinta ajatellaan kuvatuksi pallon­pintaa sivuavalle tai leikkaavalle kartiolle, jonka akseli yhtyy Maan akseliin. Leveyspiirit näkyvät kartassa saman­keskisinä ympyrän­kaarina, pituuspiirit suorina, jotka leikkaavat toisensa samassa pisteessä kartan ulkopuolella. Etäisyydet pituus­piirejä pitkin kuvautuvat oikeassa suhteessa, samoin etäisyydet pitkin yhtä tai tavallisimmin kahta leveys­piiriä, jotka kartassa kulloinkin on valittu *standardi­leveys­piireiksi* ja joiden kohdalla kartion ajatellaan leikkaavan maapallon pinnan. Projektio ei kokonaisuudessaan ole oikea­kulmainen eikä oikea­pintainen, mutta standardi­leveys­piirien kohdalla sekä kulmat että pienten alueiden pinta-alojen suhteet kuvautuvat oikein. Jos kartassa näkyvä alue ulottuu navalle saakka, ei napa yleensä näy pisteenä vaan sekin pienenä ympyränkaarena.

Jos standardi­leveys­piirejä on vain yksi ja sellaiseksi on valittu päiväntasaaja, erikois­tapauksena saadaan lieriö­projektio, neliökartta. Jos taas ainoaksi standardi­leveys­piiriksi valitaan pohjois- tai etelänapa, erikois­tapauksena saadaan oikeakeskipituinen tasoprojektio.

Klaudios Ptolemaioksen maailman­kartta perustui erään­laiseen tasaväliseen kartio­projektioon. Nykyään tasavälistä kartio­projektiota käytetään varsinkin kartoissa, joiden esittämä alue on pitkähkö länsi-itä-suunnassa eikä sijaitse lähellä päivän­tasaajaa, esimerkiksi usein Euroopan kartoissa.

## Matemaattinen määritelmä

Tasavälisessä kartio­projektiossa maan­pinnan piste, jonka leveys on φ ja pituus λ, kuvautuu tasolle pisteeseen, jonka karteesiset koordinaatit (*x, y*) ovat

:x = (G - \theta) \sin{n (\lambda - \lambda_0)}
:y = (G - \theta) \rho_0 - \rho \cos{n (\lambda - \lambda_0)},

missä φ0 ja λ0 ovat koordinaatiston origoon kuvautuvan pisteen leveys- ja pituus­aste, ja vakiot *n*, *G* ja ρ0 sekä pituusasteesta riippuva parametri θ määräytyvät niiden sekä valittujen standardi­leveys­piirien φ1 ja φ2 mukaan seuraavasti:

: n = \frac {\cos{\phi_1} - \cos{\phi_2}}{\phi_2 - \phi_1}
: G = \frac {\cos{\phi_1}}{n} + \phi_1
: \rho_0 = G - \phi_0 = \frac {\cos{\phi_1}}{n} + \phi_1 - \phi_0
: \theta = n (\lambda - \lambda_0)

Jos on valittu vain yksi standardi­leveys­piiri eli φ1 = φ2, ei vakiota *n* voida laskea edellä esitetyllä tavalla, mutta tällöin on
: n = \sin ({\phi_1})
Samalla *G*:n lauseke yksinkertaistuu muotoon
: G = \cot{\phi_1} + \phi_1

## Lähteet
Tinanvalanta

**Tinanvalanta** eli **molybdomantia** on muinainen ennustuskeino, jota nykyään harrastetaan pääasiassa leikkimielellä uudenvuodenaattona. Nimestä huolimatta valettu metalli on yleensä jotain seosta, kuten tinaa, lyijyä ja antimonia. Tinan tai lyijyn valaminen ennustuskeinona oli tunnettu jo muinaisessa Roomassa.

Tinanvalannan toinen nimitys molybdomantia tulee kreikan kielen sanoista μόλυβδος (mólybdos) ’lyijy’ ja μαντεία (manteia) ’ennustaminen’. Vanhastaan valettava metalli on voinut olla esimerkiksi 95 prosenttisesti lyijyä. Sittemmin on esimerkiksi Suomessa siirrytty turvallisuussyistä lyijyttömiin tinoihin. Uusi lyijytön uudenvuodentina sisältää esimerkiksi 97 prosenttia tinaa ja 3 prosenttia antimonia.

Nykyään tinanvalanta on uudenvuoden perinteenä ainakin Itävallassa, Bosnia ja Hertsegovinassa, Bulgariassa, Saksassa, Suomessa, Virossa, Latviassa, Sveitsissä, Tšekissä ja Turkissa. 

## Menetelmä
Valettava metalli sulatetaan ensin isossa lusikassa tai kauhassa ja kaadetaan sitten kylmään veteen. Jähmettyessään metalli saa mielikuvituksellisia muotoja. Kovettuneesta metallista voidaan lukea ennustuksia. Sen muotoja voi tulkita kuvaannollisesti: kuplinut metalli viittaa rahaan, hauras rakenne epäonneen ja laivan muoto matkustamiseen.

## Perinne Suomessa
Suomessa myydään ennen vuodenvaihetta hevosenkengän muotoisia lyijy- ja tinaseoksia. 41 kg painavan maailman suurimman uudenvuodentinan valoi Loviisan Valko VPK 31. joulukuuta 2009.

Lyijypitoisten uudenvuodentinojen myynti on ollut Suomessa kiellettyä maaliskuusta 2018 lähtien terveys- ja ympäristösyistä. Turvallisuus- ja kemikaalivirasto suosittelee tilalle esimerkiksi sokeria ja mehiläisvahaa. Lyijyttömien tinojen myynti on edelleen sallittua.


File:Bleigiessen-Set.jpg|Tina ja kauha
File:Bleigiessen-Vorgang.jpg|Sulattaminen
File:Bleigiessen-Ergebnis.jpg|Valettu tina


## Lähteet
* 
* 

### Viitteet
Turun Yliopiston Kemistit TYK

**Turun Yliopiston Kemistit TYK ry** on Turun yliopiston kemian ja biokemian opiskelijoiden ainejärjestö. Yhdistys on perustettu vuonna 1935 ja on täten vanhin Turun yliopiston piirissä toimiva ainejärjestö. Yhdistyksen logo on Turun yliopiston siipisoihdun lävistämä bentseenirengas.

## Lähteet

## Aiheesta muualla
* Turun Yliopiston Kemistien kotisivu